text: Kassen lukket for Kærgård Plantage
  08 maj 2012 kl. 15.00
  Miljøminister Ida Auken, SF, vil ikke bruge flere statspenge på at rense Kærgård Plantage.
  Foreløbig er der afsat 50 millioner kroner til at fjerne forurenet jord i plantagen nord for Esbjerg. Men nu kommer der ikke flere ekstraordinære penge fra staten til at rydde op. Sådan lyder meldingen fra Ida Auken, SF.
  Uden flere statsbidrag har den sidste oprydning dog lange udsigter.
  For at nå helt i mål og få renset grundvandet, udsivningen af gift til stranden og opdampningen fra gruberne vil det kræve yderligere mindst 93 millioner kroner.
  